पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। जयपुर डिस्कॉम बिजली कंपनी की ओर से आरईआरसी के आदेश के बाद बिजली की बढ़ी हुई रेट लागू करने का लोगों ने शनिवार को विरोध शुरु कर दिया है।शहर के व्यापार मंडलों व औद्योगिक संगठनों के साथ ही उपभोक्ता संघों ने भी इसे गैर जरूरी बताते हुए बिजली की दरें कम करने की मांग की है। इसके साथ ही कई संगठनों ने बिजली की बढ़ी हुई दरों के खिलाफ जनजागरण अभियान की घोषणा की है।
बिजली उपभोक्ताओं के क्षेत्र में काम कर रही संस्था भारतीय विद्युत विकास संस्थान (जयपुर) की ओर से बिजली दर बढ़ाने बढ़ा भार - विषय पर शनिवार को व्यापारियों व उद्योगपतियों के साथ परिचर्चा की गई। जिसमें बिजली की दरों के खिलाफ लोगों ने जमकर गुस्सा निकाला।मीटिंग में व्यापारी गोविंद नारायण शर्मा ने कहा कि लगातार बढ़ती महंगाई से आम जनता के साथ ही व्यापार भी मंदी की मार झेल रहा है।
ऐसे में बिजली की दरें बढ़ाने का गलत प्रभाव पड़ेगा।संस्थान के सचिव महेश कुमार ने बताया कि बिजली कंपनियों के कुप्रबंधन के कारण करीब 30 फीसदी बिजली छीजत में बर्बाद हो रही है।इंजीनियर छीजत कम करने के बजाए घाटे को पाटने के लिए बिजली की दरें बढ़ा रही है, जो कि गलत है। बिजली की दरों के खिलाफ जनजागरण आंदोलन किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn